CELEX: 62019CN0758
Language: sk
Date: 2019-10-16 00:00:00
Title: Vec C-758/19: Návrh na začatie prejudiciálneho konania, ktorý podal Polymeles Protodikeio Athinon (Grécko) 16. októbra 2019 – OH/ID

20.1.2020   
            
            
               SK
            
            
               Úradný vestník Európskej únie
            
            
               C 19/14
            
         
      Návrh na začatie prejudiciálneho konania, ktorý podal Polymeles Protodikeio Athinon (Grécko) 16. októbra 2019 – OH/ID
      (Vec C-758/19)
      (2020/C 19/18)
      Jazyk konania: gréčtina
      
         Vnútroštátny súd, ktorý podal návrh na začatie prejudiciálneho konania
      
      Polymeles Protodikeio Athinon
      
         Účastníci konania pred vnútroštátnym súdom
      
      
         Žalobca: OH
      
         Žalovaný: ID
      
         Prejudiciálne otázky
      
      
                  1.
               
               
                  Sú pojmy „imunita voči právomoci súdov“ a „imunita“ podľa článku 11 protokolu (1) tak, ako sú v ňom uvedené a z hľadiska cieľa, ktorý sledujú, zhodné?
               
            
                  2.
               
               
                  Zahŕňa a pokrýva „imunita voči právomoci súdov“/„imunita“ podľa článku 11 protokolu okrem trestných konaní aj občianskoprávne žaloby podané proti členom Komisie poškodenými tretími stranami?
               
            
                  3.
               
               
                  Je možné vzdať sa „imunity voči právomoci súdov“/„imunity“ komisára aj v súvislosti s občianskoprávnou žalobou, ktorá je proti nemu podaná, akou je žaloba v tejto veci? Ak je odpoveď kladná, kto má začať konanie o vzdaní sa imunity?
               
            
                  4.
               
               
                  Majú súdy Európskej únie právomoc vysloviť sa o žalobe o mimozmluvnú zodpovednosť proti komisárovi, akou je žaloba v tejto veci?
               
            
         (1)  Článok 11 Protokolu z 8. apríla 1965 o výsadách a imunitách Európskej únie, v súčasnosti pripojeného k Zmluve [o fungovaní európskej únie] ako protokol č. 7.